Horucka a bolest
Dobry den ak mam teplotu a som chory mozem  si dat paralen a na zablokovany krk (chronicky) po kolkych hodinach nalgesin? Aky tam musi byt casovy odstup? Dakujem za odpoved
Dobrý deň,
ďakujeme za Vašu otázku.
Liek Nalgesin pôsobí protizápalovo, zmierňuje bolesť a aj znižuje horúčku. Užíva sa 1 tableta každých 8 - 12 hodín. Na úvod sa môže užiť dvojitá dávka, a to buď 2 tablety naraz alebo sa 2. tableta môže užiť v hodinovom intervale po prvej. Pokiaľ by bola liečba liekom Nalgesin S nedostačujúca, je možné krátkodobo striedať Paralen s Nalgesinom, pričom odstup medzi ich aplikáciou by mal byť aspoň 6 hodín. Dlhodobá kombinácia liekov sa kvôli zvýšenému riziku výskytu vedľajších účinkov neodporúča.
Prajem pekný zvyšok dňa.
S pozdravom
Mgr. Emma Halás Haluščíková